અમદાવાદ: શહેરની જાણીતી ખાનગી અને ગ્રાન્ટેડ ગુજરાતી માધ્યમની ૬૦થી વધુ શાળાઓ આગામી શૈક્ષણિક વર્ષથી ધો.૩ અને ધો.૪ના વિદ્યાર્થીઓને ગણિત અને વિજ્ઞાન વિષય અંગ્રેજી માધ્યમમાં ભણાવશે. રાજ્યભરમાં થર્ડ પાર્ટી ઇવોલ્યુશન ગ્લોબલ ગુજરાતી માધ્યમ પાઇલટ પ્રોજેકટ ગત વર્ષથી અમલી કરાયો છે. જેમાં શહેરની ર૦થી વધુ શાળાઓએ પાઇલટ પ્રોજેકટ હેઠળ ધો.૩ અને ધો.૪માં ગણિત-વિજ્ઞાન અંગ્રેજીમાં ભણાવવાનું શરૂ કર્યું છે. આ પ્રોજેકટમાં સફળતા મળતાં હવે વધુ ૬૦ શાળાઓએ આ પ્રમાણે ભણાવવાની મંજૂરી માગતા વિભાગે તેમને મંજૂરી આપી દીધી છે.